આ માનસિકતા બદલવાની જરૂર છે. માતૃભાષામાં જ શિક્ષણ હોવું જોઈએ તે પણ એક માનસિકતા હતા. તે સમજદારી નહોતી એમ. સમજદારી સાથે માતૃભાષાને મહત્ત્વ અપાયું હોત તો સમજ્યા. આપણે ગુજરાતીઓએ તેને મગન માધ્યમ કહીને ઉતારી પાડ્યું હતું. આપણે ગુજરાતી ના આવડે તેને ગૌરવ ગણીએ છીએ. મારા છોકરા ગુજરાતી વાંચી શકતા નથી તેમ કહેનારા વાલીના ચહેરા પર જોજો, મોક્ષ મળ્યાનો ભાવ હશે. એ ભાવ એટલા માટે કે આપણે આપણી માતૃભાષાને ‘મગન’ કક્ષાની જ ગણીએ છીએ.